25 brande in KwaZulu-Natal bekampVeldbrande wat oor die naweek in KwaZulu-Natal uitgebreek het, is Maandag onder beheer gebring. Volgens Tracey Carter, ŉ woordvoerder van Working on Fire, was daar sedert Vrydag 25 brande in die provinsie aangemeld. Dit het groot skade aan veral plantasies en weivelde aangerig. Die noorde van KwaZulu-Natal en die Hluhluwe-natuurreservaat is die ergste geraak. Stormsterkte wind het grootliks daartoe bygedra dat brande versprei het. Geen beserings of sterftes is aangemeld nie.